stanford-oval/wikipedia huggingface dataset:
Saksan Samoan valloitus
Hyökkäys

Uusi-Seelanti suostui Britannian ehdotukseen miehittää Samoa, mutta se halusi selvityksen sinne sijoitetuista Saksan joukoista. Britannian tiedustelun mukaan Samoan puolustusta hoiti vain 50 paikallista poliisia ja kaksi eurooppalaista valvojaa. Uuden-Seelannin joukkojen kuljetus tapahtui Monowai ja Moeraki-niisillä Union Steam Ship Companyltä saaduilla laivoilla. Joukkoihin kuului yhteensä 1 385 miestä. Laivat lähtivät Wellingtonista 15. elokuuta ja sieltä niitä saattamaan lähtivät brittien kolme vanhaa risteilijää, HMS Psyche, HMS Philomel ja HMS Pyramus. Saksalla oli Tyynellä valtamerellä kaksi raskasta risteilijää, SMS Scharnhorst ja SMS Gneisenau, kolme kevyttä risteilijää ja useita muita aluksia. Niiden olinpaikkaa ei tiedetty kahden viikon matkalla Samoalle. Viiden päivän matkan jälkeen saattue saapui Uuden-Kaledonian Nouméaan ja siellä siihen liittyivät australialaiset taisteluristeilijä HMAS Australia, kevyt risteilijä HMAS Melbourne ja Ranskan laivaston panssaroitu risteilijä Montcalm. Kun saattue saapui Samoalle tajuttiin miten heikot puolustukset paikalla oli. Puolustusjoukot koostuivat vain kahdestakymmenestä poliisista ja 50 vanhasta kivääristä. Apiassa oli vanha tykki, jonka lataamiseen meni puoli tuntia. Saksalaiset olivat lisäksi saaneet käskyn olla vastustamatta hyökkäystä. Uuden-Seelannin joukot nousivat maihin 29. elokuuta kohtaamatta vastarintaa.
Seuraukset

Seuraavana päivänä 20. elokuuta Uuden-Seelannin joukkoja johtanut Robert Logan julisti Uuden-Seelannin johtaman Samoan brittiläisen miehityksen alkaneeksi. Saksalaisen hallinnon rakennukset takavarikoitiin ja Union Jack nostettiin salkoon parlamenttitalon edessä Apiassa upseerien, muiden joukkojen ja paikallisten päälliköiden läsnä ollessa. Saksalaisvaara ei kuitenkaan ollut vielä kokonaan ohi, ja 14. syyskuuta saksalaiset risteilijät Scharnhorst ja Gneisenau saapuivat Apian edustalle. Ne kuitenkin lähtivät huomattuaan, että Samoa ei ollut enää saksalaisten hallussa. Samoan miehityshallintoa hoitivat Uuden-Seelannin virkamiehet, joilla ei usein ollut riittävää kokemusta tehtäviinsä. Vuonna 1920 Kansainliitto antoi Saksan Samoan Uuden-Seelannin alaisuuteen.
Samu Airasvaara

Samu Airasvaara (s. 28. toukokuuta 1989) on Vuorelasta, Siilinjärveltä lähtöisin oleva maalivahti joka edusti Suomi-sarjassa pelaavaa Iisalmen Peli-Karhuja.
Rudolf (Ranska)

Rudolf I
Rudolf I (k. 15. tammikuuta 936) oli Burgundin herttua vuosina 921–923 ja nykyistä Ranskaa edeltäneen Länsi-Frankian kuningas vuosina 923–936.
Tausta

Burgundi on perinteisesti ollut sekä frankkien että myös Ranskan keskeisiä maakuntia ja sen herttuat tai kuninkaat ovat olleet vahvoja vallankäyttäjiä. Vuonna 921 Rudolf seurasi isäänsä Rikhard Oikeamielistä Burgundin herttuana. Hänen asemansa valtakunnassa oli erinomaisen vahva, sillä hän oli naimisissa Emma Ranskalaisen kanssa, joka oli Hugo Suuren sisar ja frankkien kuninkaan Robert I:n tytär.
Nousu valtaan

Robert I:n kuoltua Soissonsin taistelussa frankkiaateliset valitsivat Rudolfin kuninkaaksi. On todennäköistä, että hänen lankonsa Hugo Suuri ei ollut kiinnostunut jättämään hallitsemiaan alueita ja käytti siksi vaikutusvaltaansa valtakunnan herroihin kruunun pysymiseksi perheen sisällä. Poikkeuksellisesti Rudolf voideltiin ja kruunattiin frankkien kuninkaaksi Soissonsissa 13. heinäkuuta 923.
Yhdessä vaimonsa Emman sukulaisen, Vermandoisin Herbert II:n kanssa Rudolf pani viralta karolingihallitsija Kaarle Yksinkertaisen, joka kuoli vankeudessa vuonna 929. Tämän jälkeen hänen oli pidettävä aisoissa vanha avustajansa Herbert II, joka pyrki voimakkaasti saamaan lisää valtaa itselleen. Siksi Herbert II pyysi apua Pyhän saksalais-roomalaisen keisarikunnan saksilaiseen sukuun kuuluneelta hallitsijalta Henrik I Linnustajalta ja Ylä-Burgundin kuninkaalta Rudolf II:lta.
Valtakausi

Rudolf joutui taistelemaan unkarilaisia vastaan vuonna 926 ja normanneja vastaan vuonna 930, vaikka hänellä oli tukenaan vuonna 911 tehty Sait-Clair-sur-Epten sopimus, jolla viikinkipäällikkö Rollosta tehtiin Normandian herttua vastineeksi viikinkien hävitysretkien lopettamisesta frankkien alueille.
Myös Rudolfin hallitsijaksi valinneiden niin sanottujen läänitysruhtinaiden kanssa oli vaikeuksia, eritoten Akvitanian ja Katalonian herttuoiden kanssa, tosin heidän suhteensa Rudolf pystyi palauttamaan valtansa. Hän menetti kuitenkin hallinnastaan koko Provencen. Ruhtinaista oli tullut entistä itsenäisempiä, ja he olivat muun muassa ryhtyneet lyömään omaa rahaansa vastoin kuninkaallista yksinoikeutta. Lopulta Rudolfin oli liittouduttava lankonsa Hugo Suuren kanssa entistä tukijaansa Herbert II:ta vastaan.
Rudolfin jälkeen

Kolmentoista vaikean ja tuskaisan hallitusvuoden jälkeen Rudolf kuoli Auxerressä 15. tammikuuta 936. Hänellä ei ollut jälkeläisiä, joille vallan olisi voinut siirtää. Burgundin herttuakunta periytyi siten hänen veljelleen Hugo Mustalle. Useiden historioitsijoiden mielestä kuninkuus oli niin aliarvostettua, ettei se kiinnostanut ketään vakavasti otettavaa ehdokasta.
Hugo Suuri kutsui vapautuneen valtaistuimen haltijaksi Englannista Kaarle Yksinkertaisen pojan Ludvigin. Näin Hugo esti Herbert II:n pääsyn kuninkaaksi, sillä tämä oli Lothringenin herttuan ja Pyhän saksalais-roomalaisen valtakunnan hallitsijan Henrik I:n kanssa valloittanut takaisin läänitysmaat, joihin oikeudet häneltä kruunu oli aikaisemmin peruuttanut.
Ruotsalainen hetki

| Ruotsalainen hetki> Alkuperäinen nimi |
| --- | --- |
 Elokuvan juliste.
Ohjaaja:  Hannu-Pekka Björkman, Minna Haapkylä, Teemu Kaskinen, Elina Knihtilä, Tommi Korpela
Käsikirjoittaja:  Teemu Kaskinen
Tuottaja:  Mark Lwoff, Misha Jaari
Säveltäjä:  Pessi Levanto
Kuvaaja:  Tuomo Hutri
Leikkaaja:  Jussi Rautaniemi
Lavastaja:  Otso Linnalaakso
Pääosat:  Hannu-Pekka Björkman, Minna Haapkylä, Elina Knihtilä, Tommi Korpela
Valmistustiedot
Valmistusmaa:  Suomi
Tuotantoyhtiö:  Oy Bufo Ab
Ensi-ilta:  7. marraskuuta 2014
Kesto:  75 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Ruotsalainen hetki on vuonna 2014 ensi-iltansa saanut Hannu-Pekka Björkmanin, Minna Haapkylän, Teemu Kaskisen, Elina Knihtilän ja Tommi Korpelan tekemä elokuva.
Juoni

Iskelmälaulaja Kari Lampikallion (Tommi Korpela) etelänlomalle lähtöä hidastaa kaksi asiaa: auton takakontissa viruva, ruumista muistuttava mattokäärö ja mustasukkainen psykopaattivaimo Sonja (Minna Haapkylä). Kari kutsuu apuun vanhat bändikaverit, jotka hänen epäonnekseen ovat odottaneet kaksikymmentä vuotta, että saisivat jälleen osansa Karista.
Näyttelijät

| 0 | 1 | 2 |
| --- | --- | --- |
|  Hannu-Pekka Björkman  | … |  Antero Paulo   |
|  Minna Haapkylä  | … |  Sonja   |
|  Elina Knihtilä  | … |  Elisa Paulo   |
|  Tommi Korpela  | … |  Kari Lampikallio   |
|  Johannes Holopainen  | … |  Vahvistin   |
|  Marjaana Maijala  | … |  poliisi   |
|  Konsta Mäkelä  | … |  poliisi   |
Lähde
Aiheesta muualla

Ruotsalainen hetki Internet Movie Databasessa (englanniksi)
/ Ruotsalainen hetki Facebookissa
Saarilampi (kylä Laukaassa)

Saarilampi on kylä Laukaan kunnassa Keski-Suomessa. 
Se sijaitsee Lievestuoreen ja Hankasalmen välillä Lievestuoreenjärven itärannalla. Saarilampi rajoittuu lännessä Lievestuoreenjärveen, etelässä Lievestuoreeseen, idässä Hankasalmeen ja pohjoisessa Simunaan. Kylä on yksi Laukaan syrjäisimpiä ja kyläkoulu lakkautettiin jo vuosia sitten. Saarilammella ja Simunalla on yhteinen Saarilampi-Simunan kyläyhdistys.
Saarimaa (Lehtimäki)

| Saarimaankylä |
| --- | --- |
 Saarimaankylä
 Koordinaatit: 62°51.502′N, 23°53.455′E 
Valtio:  Suomi
Maakunta:  Etelä-Pohjanmaa
Kunta:  Alajärvi
Entinen kunta:  Lehtimäki
Hallinto:  
 – Asutustyyppi:  kylä
Infobox OKVirheellinen NIMI-arvo: 
Saarimaa (tai Saarimaankylä) on pieni kylä Alajärvellä, entisen Lehtimäen kunnan pohjoisosassa. Saarimaa sijaitsee Peräkylän ja Rantakankaan välissä kantatie 68:n varrella.
Saarimaa kuuluu Pohjois-Lehtimäen kyliin, joita ovat lisäksi myös Rantakangas, Latojoki ja Jaakkola. Pohjois-Lehtimäen alueella on yhteensä 150 asukasta (2007).
Rota (runokokoelma)

| Rota |
| --- | --- |

Kirjailija:  A. W. Yrjänä
Kansitaiteilija:  Tommi Hänninen
Kieli:  suomi
Genre:  runokokoelma
Kustantaja:  Like
Julkaistu:  2000
Ulkoasu:  nidottu
Sivumäärä:  71
ISBN:  951-578-796-3

Edeltävä:  Arcana
Seuraava:  Somnia
Löydä lisää kirjojaKirjallisuuden teemasivulta
Rota on A. W. Yrjänän vuonna 2000 ilmestynyt toinen runokokoelma.
Saksan XVI armeijakunta

XVI armeijakunta (saks. Das XVI. Armee-Korps) oli helmikuussa 1938 perustettu Saksan maavoimien yhtymä, joka taisteli toisessa maailmansodassa.
Perustaminen

Wehrkreis III perusti armeijakunnan esikunnan (saks. Generalkommando XVI. (mot.) Armeekorps) Berliinissä helmikuussa 1938 maavoimien motorisoitujen yksiköiden esikunnaksi. Sen komentajan Erich Hoepnerin alaisuudessa oli kolme panssaridivisioonaa.
Sotatoimet

Armeijakunta mobilisoitiin kesällä 1939. Kun Saksa hyökkäsi Puolaan 1. syyskuuta 1939, 10. armeijaan kuuluneen armeijakunnan tehtävänä oli edetä Varsovaan. Armeijakunta osallistui Puolan offensiivin suurimpaan taisteluun Kutnossa, jossa kaksi puolalaista armeijaa teki vastahyökkäyksen Saksan 8. armeijan sivustaan, joka eteni 10. armeijan pohjoispuolella. Myös XVI armeijakunta oli mukana motittamassa noin 10 puolalaisdivisioonaa Varsovan länsipuolelle taistelun ratkaisuvaiheessa.
Toukokuussa 1940 armeijakunta osallistui Belgian ja Ranskan valloitukseen. Se oli mukana Hannutin taistelussa ja auttoi läpimurrossa Ardenneilla. Charleroin ja Maubeugen taistelujen jälkeen armeijakunta taisteli Escautissa ja Lys-joella. Sieltä yksikkö liikkui Sommen läpi ja osallistui raskaisiin taisteluihin Noyonissa Oise-joen varrella. Ranskan valtauksen jälkeen armeijakuntaa siirrettiin itään operaatio Barbarossaa varten. Helmikuussa 1941 XVI armeijakunta nimettiin 4. panssariryhmäksi, josta edelleen 4. panssariarmeijaksi.
Sotatoimet > Uudelleenmuodostaminen

XVI armeijakunta perustettiin uudelleen heinäkuussa 1944 aivan eri joukko-osastoista, kuin edeltäjänsä. Se muodostettiin johtajansa kenraali Philipp Kleffelin mukaan nimetystä taisteluosastosta (saks. Generalkommando z.b.V. Kleffel), joka taisteli itärintamalla Riiassa ja Kuurinmaalla osana 16. armeijaa. Se jäi saarroksiin Kuurinmaalle ja antautui armeijan mukana puna-armeijalle toukokuussa 1945.
Komentajat

Armeijakunnankomentajina olivat:
kenraalieversti Erich Hoepner perustamisesta 1938 - uudelleen nimeämiseen 4. panssariryhmäksi
ratsuväenkenraali Philipp Kleffel perustaminen - 20. lokakuuta 1944
kenraaliluutnantti Horst von Mellentin 20. lokakuuta - 20. marraskuuta 1944
ratsuväenkenraali Philipp Kleffel 20. marraskuuta - joulukuu 1944
jalkaväenkenraali Ernst-Anton von Krosigk joulukuu 1944 - 15. maaliskuuta 1945
kenraaliluutnantti Gottfried Weber maaliskuu 1945 - antautumiseen
Saksan Grand Prix 2019

|  Saksan Grand Prix 2019  |
| --- | --- |
 11. osakilpailu 21 osakilpailusta kaudella 2019. 

Päivämäärä:  28. heinäkuuta 2019
Rata:  Hockenheimring
Sijainti:  Hockenheim, Saksa
Ratatyyppi:  Moottorirata
Radan pituus:  4,574 km
Kilpailun pituus:  64 kierrosta, 292,736 km
Sää:   Epävakaa
Paalupaikka
Kuljettaja:   Lewis Hamilton   (Mercedes)
Paaluaika:  1.11,767
Palkintokoroke
Voittaja:   Max Verstappen   (Red Bull Racing)
Toinen:   Sebastian Vettel   (Ferrari)
Kolmas:   Daniil Kvjat   (Scuderia Toro Rosso)
Nopein kierros
Kuljettaja:   Max Verstappen   (Red Bull Racing)
Kierrosaika:  1.16,645 (kierroksella 61)
Saksan Grand Prix 2019 (virallisesti Formula 1 Mercedes-Benz Grosser Preis von Deutschland 2019) oli Formula 1 -kauden 2019 11. osakilpailu, joka ajettiin 28. heinäkuuta Hockenheimringin moottoriradalla Hockenheimissa Saksassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 26. heinäkuuta | 11:00–12:30 | 12:00–13:30 | 1. vapaat harjoitukset |  Aurinkoinen | 32–35 °C | 42–47 °C | 27–32 % |
| 26. heinäkuuta | 15:00–16:30 | 16:00–17:30 | 2. vapaat harjoitukset |  Aurinkoinen | 37 °C | 50–51 °C | 22–24 % |
| 27. heinäkuuta | 12:00–13:00 | 13:00–14:00 | 3. vapaat harjoitukset |  Aurinkoinen | 24–26 °C | 34–39 °C | 60–65 % |
| 27. heinäkuuta | 15:00–16:00 | 16:00–17:00 | Aika-ajot |  Aurinkoinen | 28 °C | 42–44 °C | 49–53 % |
| 28. heinäkuuta | 15:10–17:10 | 16:10–18:10 | Kilpailu |  Epävakaa | 21 °C | 26 °C | 86–89 % |
Lähde:
Vapaat harjoitukset

Haas toi kisaviikonloppua varten uusia aerodynaamisia päivitysosia, jotka asennettiin Kevin Magnussenin autoon. Racing Point asensi autoihinsa päivitetyt sivuponttonit ja pohjat parantaakseen autojensa tasapainoa. Williamsin autoissa oli myös uudistettu pohja, jossa kehitystyö kohdistui ripustuksiin. Läkähdyttävien helteiden vuoksi myös Mercedes toi kotikilpailuunsa päivityksiä aerodynamiikan lisäksi erityisesti auton jäähdytyslaitteistoa varten, koska autot olivat kauden aikana kärsineet kuumien kelien kisoissa.
Ensimmäisten vapaiden harjoitusten aikana Magnussenin autoon iski sensorivika, joka aiheutti auton hyytymisen radan stadionosuudelle ja punaisten lippujen heiluttamisen radalla. Mercedeksen Valtteri Bottas oli lähellä osua jarrujen lukkiutumisen vuoksi ratavalliin Sachs Kurve -mutkassa, mutta onnistui välttämään osuman. Williamsin Robert Kubican harjoitukset menivät uusien päivitysosien testaamisen osalta pieleen teknisten ongelmien vuoksi, ja hänen vaikeutensa jatkuivat myös toisissa vapaissa harjoituksissa. Ferrarin Sebastian Vettel ajoi nopeimmin ensimmäisissä harjoituksissa ennen tallikaveriaan Charles Leclerciä ja Mercedeksen Lewis Hamiltonia.
Toisissa vapaissa harjoituksissa merkittävin kolaritilanne koettiin Red Bullin Pierre Gaslyn toimesta, kun tämä havaitsi autossaan harjoitusten aikana häiritseviä taustavärähtelyjä, menetti autonsa takaosan hallinnan viimeisessä mutkassa ja osui ratavalliin tuhoten samalla autonsa sekä aiheuttaen punaiset liput radalle. McLarenin Carlos Sainzilla oli jarrupoljinongelmia, jotka aiheuttivat ajolinjan leveäksi menemisen kuudennessa mutkassa. Leclerc oli toisten harjoitusten nopein ennen tallikaveriaan Vetteliä ja Hamiltonia.
Toisten harjoitusten jälkeen Kubican auto oli kärsinyt merkittäviä vaurioita, minkä vuoksi tallin henkilökunta joutui työskentelemään yön yli asentaakseen uuden varalle tuodun autonkorin, jolla hän ajoi kolmansissa harjoituksissa. Kolmansissa harjoituksissa Haasin Romain Grosjeanin autoon iski moottorivika, eikä hänen vauhtinsa riittänyt kymmenen parhaimman joukkoon. Hamilton yritti ajaa simuloidun aika-ajokierroksen harjoitusten aikana, mutta hänen nopein aikansa hylättiin hänen ylittäessä ratarajat ensimmäisessä ja 17:nnessä mutkassa, ja hän oli lopputuloksissa kuudes. Leclerc oli myös kolmansien harjoitusten nopein.
Aika-ajot

Aika-ajojen ensimmäisessä osiossa Ferrarilla koettiin yllättävä käänne, kun Vettelin auton moottorin turboahtimeen iski ongelma, eikä hän voinut ajaa nopeaa aikakierrosta. Myös McLarenin Lando Norrisin auton akkuun iski vika, eikä hän pystynyt ajamaan jatkoon. Sen sijaan Racing Pointin Lance Strollin neljäntoista ensimmäisen osion karsiutumisputki katkesi.
Toisessa osiossa Max Verstappenin autoon iski kesken ajon tekninen vika, joka pakotti hänet varikolle korjaustöiden ajaksi, mutta hän pääsi vielä radalle ajaen itsensä jatkoon. Alfa Romeo Racingin Kimi Räikkönen onnistui ajamaan parhaimman toisen sektorin ja pääsi jatkoon.
Kolmannessa osiossa Ferrari koki jälleen vaikeuksia, kun Leclercin autoon iski tekninen vika polttoaineensyöttöön, eikä hän voinut ajaa nopeaa aikakierrosta. Racing Pointin Sergio Pérez hyötyi tilanteesta ja nousi viimeisessä osiossa kahdeksanneksi. Sainz pystyi parantamaan harjoituksissa ajamaansa vauhtiaan ja oli aika-ajoissa seitsemäs. Grosjeanin vauhti oli lupaavaa, vaikka hän ajoi Australian osakilpailussa käytetyillä auton osilla, ja hän kykeni ajamaan kuudenteen lähtöruutuun. Räikkönen ajoi kauden parhaimman aika-ajotuloksen sijoittumalla viidenneksi. Gaslyn ensimmäinen aikakierros hylättiin ratarajojen ylittämisestä, mutta seuraavalla yrittämällä hän nosti itsensä neljänneksi. Tallikaveri Verstappen sen sijaan oli aika-ajojen jälkeen hieman epäileväinen siitä, olisiko hän voinut ajaa toisen lähtöruudun sijasta paalupaikalle, jos ei olisi ajanut leveäksi kahdeksannessa mutkassa. Bottaksen mahdollisuudet nousta kolmatta sijaa korkeammalle menivät, kun hän lukitsi jarrunsa useammassa mutkassa. Hamilton ajoi jälleen paalupaikalle.
Kilpailu

Kilpailupäivänä satoi, joka teki siitä ensimmäisen märällä ajetun kilpailun kaudella 2019. Ennen lähtöä kilpailun alussa ajettiin muutaman kierroksen ajan turva-auton takana. Verstappen epäonnistui lähdössä, jonka ansiosta Bottas nousi toiseksi ja Räikkönen kolmanneksi. Pérez teki ajovirheen kilpailun aikana, ja keskeytti osuttuaan ratavalliin, se aiheutti myös turva-autotilanteen. Pakoputkivika päätti Renault’n Daniel Ricciardon kilpailun ja virkailijat määräsivät radalle virtuaalisen turva-autotilanteen. Myöhemmin Norrisin auton voimayksikön rikkoutuminen aiheutti uuden virtuaalisen turva-auton.
Kilpailun aikana nähtiin tämän jälkeen monta ulosajoa. Leclercin riskialtis rengastaktiikka välikelin renkaalta pehmeään kuivan kelin renkaaseen kostautui ja hän keskeytti ulosajoon. Hamiltonin etusiipi hajosi ulosajossa, mutta hän kykeni ajamaan varikolle (tosin väärältä puolelta merkkiviivaa) ja sai tilanteesta viiden sekunnin aikasakon. Tallikaveri Bottaksen kilpailu päättyi myöhemmin ulosajoon hänen yrittäessä palkintokorokkeelle. Renault’n Nico Hülkenbergin kilpailu päättyi myös ulosajoon yrittäessään ensimmäistä kertaa F1–urallaan palkintokorokkeelle. Gaslyn kilpailu päättyi etusiiven rikkoutumiseen ja rengasrikkoon, kun hän osui Toro Rosson Alexander Alboniin yrittäessään hänestä ohitusta.
Haasin molemmat kuljettajat kolaroivat keskenään, mutta kykenivät ajamaan pistesijoille. Sainz ajoi kauden parhaan tuloksensa ajamalla viidenneksi. Stroll taisteli pitkään palkintokorokesijasta, mutta putosi lopulta neljänneksi, kun Vettel ja Daniil Kvjat ohittivat hänet ja sijoittuivat toiseksi ja kolmanneksi. Kvjatin F1–uran kolmatta (ja samalla Toro Rosson toista) palkintokorokesuoritusta korosti myös se, että hänen esikoistyttärensä oli syntynyt kisaa edeltäneenä yönä. Räikkösen ja hänen tallikaverinsa Antonio Giovinazzin seitsemäs ja kahdeksas sija muuttuivat kilpailun jälkeen, kun tuomaristo katsoi autojen rikkoneen lähtöavustimillaan sääntöjä ja he saivat 30 sekunnin aikasakot, jolloin Haasin kuljettajien lisäksi myös Hamilton nousi yhdeksänneksi ja Kubica otti kauden ensimmäisen (ja samalla myös Williamsin) MM-pisteen. Verstappen voitti kilpailun, vaikka teki kilpailun aikana myös ajovirheitä.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1.12,852 | 1.12,149 | 1.11,767 | 1 |
| 2 | 33 |  Max Verstappen | Red Bull Racing-Honda | 1.12,593 | 1.12,427 | 1.12,113 | 2 |
| 3 | 77 |  Valtteri Bottas | Mercedes | 1.13,075 | 1.12,424 | 1.12,129 | 3 |
| 4 | 10 |  Pierre Gasly | Red Bull Racing-Honda | 1.12,991 | 1.12,385 | 1.12,522 | 4 |
| 5 | 7 |  Kimi Räikkönen | Alfa Romeo Racing-Ferrari | 1.13,066 | 1.12,519 | 1.12,538 | 5 |
| 6 | 8 |  Romain Grosjean | Haas-Ferrari | 1.13,146 | 1.12,769 | 1.12,851 | 6 |
| 7 | 55 |  Carlos Sainz | McLaren-Renault | 1.13,221 | 1.12,632 | 1.12,897 | 7 |
| 8 | 11 |  Sergio Pérez | Racing Point-BWT Mercedes | 1.13,194 | 1.12,776 | 1.13,065 | 8 |
| 9 | 27 |  Nico Hülkenberg | Renault | 1.13,186 | 1.12,766 | 1.13,126 | 9 |
| 10 | 16 |  Charles Leclerc | Ferrari | 1.12,229 | 1.12,344 | Ei aikaa | 10 |
| 11 | 99 |  Antonio Giovinazzi | Alfa Romeo Racing-Ferrari | 1.13,170 | 1.12,786 |  | 11 |
| 12 | 20 |  Kevin Magnussen | Haas-Ferrari | 1.13,103 | 1.12,789 |  | 12 |
| 13 | 3 |  Daniel Ricciardo | Renault | 1.13,131 | 1.12,799 |  | 13 |
| 14 | 26 |  Daniil Kvjat | Scuderia Toro Rosso-Honda | 1.13,278 | 1.13,135 |  | 14 |
| 15 | 18 |  Lance Stroll | Racing Point-BWT Mercedes | 1.13,256 | 1.13,450 |  | 15 |
| 16 | 4 |  Lando Norris | McLaren-Renault | 1.13,333 |  |  | 16 |
| 17 | 23 |  Alexander Albon | Scuderia Toro Rosso-Honda | 1.13,461 |  |  | 17 |
| 18 | 63 |  Goerge Russell | Williams-Mercedes | 1.14,721 |  |  | 18 |
| 19 | 88 |  Robert Kubica | Williams-Mercedes | 1.14,839 |  |  | 19 |
| 20 | 5 |  Sebastian Vettel | Ferrari | Ei aikaa |  |  | 20 |
107 % aika: 1.17,285
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 33 |  Max Verstappen | Red Bull Racing-Honda | 64 | 1:44.31,275 | 2 | 25+1 |
| 2. | 5 |  Sebastian Vettel | Ferrari | 64 | +7,333 | 20 | 18 |
| 3. | 26 |  Daniil Kvjat | Scuderia Toro Rosso-Honda | 64 | +8,305 | 14 | 15 |
| 4. | 18 |  Lance Stroll | Racing Point-BWT Mercedes | 64 | +8,966 | 15 | 12 |
| 5. | 55 |  Carlos Sainz | McLaren-Renault | 64 | +9,583 | 7 | 10 |
| 6. | 23 |  Alexander Albon | Scuderia Toro Rosso-Honda | 64 | +10,052 | 16 | 8 |
| 7. | 8 |  Romain Grosjean | Haas-Ferrari | 64 | +16,838 | 6 | 6 |
| 8. | 20 |  Kevin Magnussen | Haas-Ferrari | 64 | +18,765 | 12 | 4 |
| 9. | 44 |  Lewis Hamilton | Mercedes | 64 | +19,667 | 1 | 2 |
| 10. | 88 |  Robert Kubica | Williams-Mercedes | 64 | +24,987 | 18 | 1 |
| 11. | 63 |  George Russell | Williams-Mercedes | 64 | +26,404 | 17 |  |
| 12. | 7 |  Kimi Räikkönen | Alfa Romeo Racing-Ferrari | 64 | +42,214 | 5 |  |
| 13. | 99 |  Antonio Giovinazzi | Alfa Romeo Racing-Ferrari | 64 | +43,849 | 11 |  |
| 14.† | 10 |  Pierre Gasly | Red Bull Racing-Honda | 61 | Kolari (Albon) | 4 |  |
| Kesk. | 77 |  Valtteri Bottas | Mercedes | 56 | Ulosajo | 3 |  |
| Kesk. | 27 |  Nico Hülkenberg | Renault | 39 | Ulosajo | 9 |  |
| Kesk. | 16 |  Charles Leclerc | Ferrari | 27 | Ulosajo | 10 |  |
| Kesk. | 4 |  Lando Norris | McLaren-Renault | 25 | Voimayksikkö | 19 |  |
| Kesk. | 3 |  Daniel Ricciardo | Renault | 13 | Pakoputki | 13 |  |
| Kesk. | 11 |  Sergio Pérez | Racing Point-BWT Mercedes | 1 | Ulosajo | 8 |  |
Nopein kierros: Max Verstappen (Red Bull Racing-Honda) 1.16,645 (kierroksella 61).
Lähde:
Kimi Räikkönen ja Antonio Giovinazzi ajoivat maaliin 7:ntenä ja 8:ntena, mutta molemmat saivat 30 sekunnin aikarangaistukset kielletyn avustimen käyttämisestä kilpailun lähdössä. Tallin tekemä protesti käsiteltiin 24. syyskuuta, mutta se hylättiin.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Mercedes ajoi kotikilpailussaan Formula 1 -sarjan 200. osakilpailunsa erityisvärityksellä, jolla se myös juhlisti 125-vuotista taivaltaan moottoriurheilun parissa.
Formula 2 -kuljettaja Mick Schumacher ajoi näytösajoissa Michael-isänsä Formula 1 -aikaista mestaruusautoa Ferrari F2004:ää.
Robert Kubican ensimmäiset MM-pisteet sitten Abu Dhabin GP:n 2010 ja 8 vuoden, 8 kuukauden ja 14 päivän. Tämä on pisin aikaväli kahden pisteille ajetun kilpailun välissä.
Red Bull teki uuden nopeusennätyksen varikkokäyntien aikana, kun Max Verstappenin autoon vaihdettiin renkaat 1,88 sekunnissa.
Toro Rosson toinen palkintosija.
Bobby Undertaker

| Bobby Undertaker |
| --- | --- |
 Bobby Undertaker Turmion Kätilöiden riveissä Rakuunarockissa Lappeenrannassa vuonna 2013.
Henkilötiedot
Syntynyt: 1979
Ammatti:  muusikko
Muusikko
Taiteilijanimi:  Bobby Undertaker 
Tyylilajit:  death metal industrial metal black metal
Soittimet:  kitara
Yhtyeet:  Turmion Kätilöt (2009–) Deathchain (2001–2007) Trollheim's Grott (2004–)
Levy-yhtiöt:  Osasto-A Records
  [ Muokkaa Wikidatassa ] [ ohje ]  
Bobby Undertaker (s. 1979) on suomalainen muusikko. Hän on toiminut industrial metal -yhtye Turmion Kätilöiden kitaristina vuodesta 2009 lähtien. Hän soittaa myös Trollheim's Grottissa, ja vuosina 2001–2007 hän oli jäsenenä Deathchainissa.
Aiheesta muualla

Bobby Undertaker Encyclopaedia Metallumissa (englanniksi)